b'\n_START_ARTICLE_\nPara-Ordnance\n_START_SECTION_\nPregled\n_START_PARAGRAPH_\nPara-Ordnance je postalo svetovno znano podjetje, ko je kot prvo na svetu za\xc4\x8delo izdelovati kopije pi\xc5\xa1tole Colt M1911, skonstruirane tako, da je lahko uporabljala dvoredne okvirje za naboje velike kapacitete. Poleg takih pi\xc5\xa1tol podjetje ponuja tudi kopije Colta z uporabo navadnega enorednega okvirja._NEWLINE_Danes podjetje izdeluje pi\xc5\xa1tole za potrebe oboro\xc5\xbeenih sil, varnostnih organov in za civilni trg. Poleg izdelave pi\xc5\xa1tol z enojnim delovanjem spro\xc5\xbeilca, je podjetje patentiralo tudi sistem, imenovan LDA (Light Double Action). Pi\xc5\xa1tole izdelane na ta na\xc4\x8din imajo samo dvojno delovanje spro\xc5\xbeilca, poseben patent pa omogo\xc4\x8da manj\xc5\xa1o potrebno silo za akcijo kladivca. Svoje pi\xc5\xa1tole izdelujejo za naboje .45 ACP, .40 S&W, 9mm ter .38 super._NEWLINE_V tekmi za osvojitev \xc5\xa1portnih strelcev so v podjetju sponzorirali tudi profesionalnega strelca discipline IPSC Todda Jarretta.'